### Resume

Forvaltningen har udarbejdet forslag til proces- og tidsplan for udvikling af byrum på [adresse] og gadeforløbet ved [adresse]. Der foreslåes en proces, som rummer en række byrumsafprøvninger forud for en permanent indretning af området. Forvaltningen præsenterer forslaget på mødet og der ønskes en drøftelse heraf.

### Sagsfremstilling

Det nedlagte vejareal på [adresse] mellem [adresse] og [adresse] giver mulighed for at etablere et nyt byrum i tilknytning til [adresse] samt en ny indretning af gadeforløbet langs [adresse].

Forvaltningen foreslår en proces, hvor der igennem en række inddragende byrumsafprøvninger samles erfaringer, der kan bruges aktivt i udviklingen af byrummene. Afprøvningerne laves med fokus på undersøgelse af, hvilket byliv og fællesskaber byrummene i fremtiden skal danne rammen om. Erfaringerne skal bruges i den videre projektudvikling og fremtidige realisering.

De enkelte afprøvninger skal teste forskellige overordnede temaer for mulige typer af byliv. Derudover skal afprøvningerne tiltrække aktivitet og liv i en overgangsperiode mellem planlægning, byggeri og realisering.

De midlertidige byrumsafprøvninger skal være med til at gøre området mere attraktivt i den periode, hvor byggearbejdet foregår på den gamle Maria Kjeldsen. Samtidig skal perioden bruges til afprøvning af forskellige konkrete tiltag forud for beslutning om den permanente indretning af området. De midlertidige aktiviteter kan påvise nye behov og krav til byrummenes omdannelse og dermed give brugerdrevet input og medejerskab til arbejdet med byrummenes endelige udformning.

Afprøvning og erfaringsopsamling vil ske i dialog med områdets aktører, interessenter og brugere.

Hver af afprøvningerne består af fire elementer:

* Midlertidig indretning
* Events
* Dialog og inddragelse
* Erfaringsopsamling

Der er afsat midler til den indledende udviklingsproces for gadeforløbet langs [adresse] i det samlede projekt for [adresse] samt til begrønning/træer ved det nye udvidede Søndertorv på budgettet.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Nyt byggeri og anlægsarbejde vil altid øge udledningen af CO2. Der vil i forbindelse med udvikling af de midlertidige afprøvninger være fokus på, at materialerne i videst mulig omfang kan genanvendes efterfølgende.

### Teknik- og Miljødirektøren indstiller,

|  |  |
| --- | --- |
| at | udvalget drøfter forslag til proces- og tidsplan, og |
| at | processen for udvikling af byrum på [adresse] og gadeforløbet ved [adresse] igangsættes. |

### Beslutning

Drøftet og godkendt.